gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl es gl gl es en en gl gl gl en gl gl gl gl gl gl gl gl gl gl gl gl gl gl gl lt hu gl gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Controlado o incendio de Castrelo do Val tras arrasar 175 hectáreas - G24
Nas próximas horas agárdase un cambio no tempo, que podería traer chuvia, e axudar a combater o lume
Os incendios na provincia de Ourense son os que concentran nestes momentos a máxima atención dos dispositivos contraincendios.
Contra as 18:30 desta tarde Medio Rural daba por controlado o incendio da parroquia de Campobecerros no concello de Castrelo do Val tras arrasar 175 hectáreas.
— incendios 085 (@incendios085) August 15, 2022
Foi este o último dos incendios en declararse, pasadas as 22:00 horas deste domingo, e Medio Rural asegura que no seu inicio detectáronse varios focos, polo que todo apunta á súa intencionalidade.
No concello de Riós quedou establizado o incendio que comezou que comezou a arder no monte este domingo á tarde na parroquia de Fumaces, e afecta tamén ás da Trepa e a propia de Riós, que lle dá nome ao concello. En total leva calcinadas unhas 103 hectáreas segundo o último reconto realizado por Medio Rural.
ESTABILIZADO o #IFFumacesRiós. Tras unha nova medición, a superficie afectada é de 103 hectáreas estimadas.
— incendios 085 (@incendios085) August 15, 2022
A alcaldesa de Riós, Eva Barrio, en declaracións aos servizos informativos da Televisión de Galicia, xa aseguraba que a situación mellorara durante a noite, pero que os medios de extinción aínda tiña traballo por diante.
Tamén na provincia de Ourense, o incendio iniciado no concello de Oímbra, na parroquia das Chás, quedou estabilizado, segundo informa o Twitter da Xunta, @incendios085. Leva queimadas 70 hectáreas. Alí o lume arrasou por completo a capela de Santa Ana. Tan só quedaron en pé as paredes, de pedra.
E non se perde de vista o lume iniciado hai unha semana nos concellos de Laza e Chandrexa de Queixa, que aínda se mantén activo, camiño da súa estabilización e que xa queimou máis de 2.000 hectáreas.
As chamas están controladas no Irixo, parroquia de San Cosmede de Cusanca, con 680 hectáreas arrasadas ata o momento e na Gudiña, na parroquia de Pentes, onde hai 90 hectáreas queimadas.
Permanecen tamén controlados os lumes en Boborás, parroquia de Astureses, onde arderon 120 hectáreas, e en Carballeda de Valdeorras, parroquia de Casaio con 440.
O único incendio da provincia de Lugo está en Ribas de Sil, na parroquia de Torbeo, nun punto da provincia de Lugo que limita coa de Ourense, e xa está estabilizado tras queimar 40 hectáreas.
Estes nove incendios suman en total 3.660 hectáreas queimadas.
A xornada deste luns empeza cos ceos parcialmente cubertos e choivas a última hora, informa Meteogalicia.
A comunidade queda na influencia das baixas presións que enviarán unha fronte durante a madrugada, o que podería dar un alivio na loita contra os incendios.
A última hora da tarde comezarán as choivas polo oeste da provincia da Coruña e iranse estendendo ao resto do país co avance da madrugada.
Os helicópteros contra o lume combaten as lapas máis inaccesibles
Os axentes da UIFO investigan a orixe e a autoría dos incendios forestais
Comeza a recuperación da Serra do Courel arrasada polos lumes
Comeza a recuperación de terreos arrasados polos incendios no Courel
Contido con Xeográficas Galicia .
Manifestación dos traballadores de Ence para esixir a permanencia da factoría
Catro presidentes autonómicos comparten na Toxa ideas sobre demografía e fiscalidade
Comisan 150 kg de hachís nun operativo en Tui
O xuíz non imputará por encubrimento o sobriño do patrón do Villa de Pitanxo
Síguenos en redes sociais
Aviso legal e Política de Privacidade